open-index/open-wikipedia-markdown huggingface dataset:
நீல் நிதின் முகேஷ்

**நீல் நிதின் முகேஷ் சந்த் மாத்தூர்** (*Neil Nitin Mukesh Chand Mathur*) (பிறப்பு 15 ஜனவரி 1982) ஒரு இந்திய நடிகரும், தயாரிப்பாளரும், எழுத்தாளரும் ஆவார். இவர் முக்கியமாக பாலிவுட் படங்களில் பணியாற்றுகிறார். பின்னணிப் பாடகர் நிதின் முகேஷ் அவர்களின் மகனும், மறைந்த பிரபல பின்னணிப் பாடகர் முக்கேஷ் அவர்களின் பேரனும் ஆவார்.  நிதின், *விஜய்* (1988) மற்றும் *ஜெய்சி கர்னி வைசி பர்னி* (1989) ஆகிய படங்களில் குழந்தை நட்சத்திரமாக அறிமுகமானார். பின்னர் இளம் வயதில் *ஜானி கதார்* (2007) திரைப்படத்தில் முக்கிய வேடத்தில் நடித்தார். பின்னர் *நியூயார்க்* (2009), *[[கத்தி (திரைப்படம்)|கத்தி]]* (2014) தமிழில் அறிமுகம்) , *[[மெய்மறந்தேன் பாராயோ|பிரேம் ரத்தன் தன் பாயோ]]* (2015), *கோல்மால் அகெய்ன்* (2017) மற்றும் *[[சாஹோ]]* (2019), *கவசம்* (2018) (தெலுங்கு அறிமுகம்) ஆகிய படங்களில் நடித்துள்ளார்.

## ஆரம்ப வாழ்க்கை
இவர், நீல் நிதின் முகேஷ் சந்த் மாத்தூர் என்ற பெயரில் 15 ஜனவரி 1982 அன்று மகாராட்டிராவின் மும்பையில் பிறந்தார். மூத்த பாடகர் முக்கேஷின் மகனான நிதின் முகேஷ் பாலிவுட் பின்னணிப் பாடகர் இவரின் தந்தையாவார். இவரின் தந்தைவழி பாட்டி குசராத்தி ஸ்ரீமாலி பிராமணர், அவரது தந்தைவழி தாத்தா தில்லியைச் சேர்ந்த மாத்தூர் காயஸ்த பிராமணர் ஆவார். அமெரிக்க விண்வெளி வீரர் நீல் ஆம்ஸ்ட்ராங்கின் பெயரை லதா மங்கேஷ்கர் இவருக்கு சூட்டினார். சிறுவயதில், இவர் *விஜய்* (1988) மற்றும் *ஜெய்சி கர்னி வைசி பர்னி* (1989) ஆகிய படங்களில் முறையே ரிஷி கபூர் மற்றும் கோவிந்தாவின் சிறு வயது பாத்திரங்களில் தோன்றினார்.

முகேஷ் மும்பையில் உள்ள எச் ஆர் கல்லூரியில் கல்வி பயின்று. வணிகத்தில் இளங்கலை பட்டம் பெற்றார். பாடகர்களின் குடும்பத்தில் பிறந்தாலும், நடிப்புத் தொழிலைத் தொடர முடிவு செய்தார்.  தி டைம்ஸ் ஆஃப் இந்தியாவுக்கு அளித்த பேட்டியில்,  "பாடுவது எனது பொழுதுபோக்கு, ஆனால் நடிப்பு எனது ஆர்வம் என்றார். நீல், கிசோர் நமித் கபூர் நடிப்பு நிறுவனத்தில் நான்கு மாத பயிற்சிப் பட்டறையில் பயிற்சி பெற்றார். மேலும் நடிகர் அனுபம் கெரிடமும் பயிற்சி பெற்றார்.

## சொந்த வாழ்க்கை
2017 இல், முகேஷ் ருக்மிணி சகாய் என்பவரை மணந்தார். தம்பதியருக்கு நூர்வி நீல் முகேஷ் என்ற மகள் 20 செப்டம்பர் 2018 அன்று பிறந்தார்.

### சமூகச் செயல்பாடு
2009 ஆம் ஆண்டில், முகேஷ் ஒரு தன்னார்வ தொண்டு நிறுவனத்தைத் தொடங்கினார். ஏழைப் பெண்களுக்கு ஆதரவளிப்பதற்கும் அவர்களுக்கு உதவுவதற்கும் அவர்களுக்கு உணவு, தங்குமிடம் மற்றும் தொழில் பயிற்சி அளித்து அவர்களைத் தாங்களே ஆதரிப்பதற்கு உதவினார். இவரது பாட்டி சரல் தேவி மாத்தூரின் பெயரில் இந்த மனிதநேய திட்டம் பெயரிடப்பட்டது. 2012 இல்,  "திங்க் ப்ளூ" என்ற சுற்றுச்சூழல் பிரச்சாரத்திற்கு ஆதரவாக Volkswagen  நிறுவனத்துடன் இணைந்தார். இது தண்ணீர் பற்றாக்குறை மற்றும் பிற அழுத்தமான சுற்றுச்சூழல் பிரச்சினைகள் பற்றிய விழிப்புணர்வை அதிகரிக்கும் முயற்சியாகும்.

## சான்றுகள்

## வெளி இணைப்புகள்
* 
* 

பகுப்பு:இந்தித் திரைப்பட நடிகர்கள்
பகுப்பு:1982 பிறப்புகள்
பகுப்பு:வாழும் மக்கள்
மத்திய தகவல் ஆணையம்

**மத்திய தகவல் ஆணையம்** (Central Information Commission) இந்திய அரசால் அரசிதழ் அறிக்கை மூலம் அமைக்கப்பட்ட அரசமைப்பாகும். இதில் குடியரசுத் தலைவரால் நியமிக்கப்பட்ட **முதன்மை தகவல் ஆணையரும்** ஏனைய பத்து **தகவல் ஆணையர்களும்** பதவி வகிக்கின்றனர்.இந்த ஆணையத்தின் நோக்கம் குடிமக்கள் தகவல் பெறும் உரிமைச் சட்டம், 2005 கீழ் எந்த அரசு அமைப்பிடமிருந்தாவது தகவல் பெறுவதில் தடங்கல் இருந்தால் அதனைக் களைவது ஆகும். இந்த அமைப்பைப் போன்றே ஒவ்வொரு மாநிலத்திலும் அம்மாநில ஆளுநரால் *மாநில தகவல் முதன்மை ஆணையரும்* பத்து *மாநில தகவல் ஆணையர்களும்* நியமிக்கப்பட்டுள்ளனர். இது மத்தியப் பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகத்தின் கீழ்  செயல்படுகிறது.

## அதிகாரங்களும் பணிகளும்

## மேற்கோள்கள்

;தகவல் பெறும் உரிமைச் சட்டத்தின் கீழ் எந்த குடிமகனுக்காவது:
:*தகவல் பெறும் வேண்டுகோளைக் கொடுப்பதில்,அது குறிப்பிட்ட அதிகாரியின் பணியிடம் காலியாக இருப்பதாலோ,யாரேனும் அதிகாரி வாங்க மறுப்பதனாலோ,அல்லது மேல்முறையீட்டை மேலதிகாரிக்கு அனுப்பாதிருப்பதாலோ, ஏற்படும் தடங்கல்கள் ஏற்பட்டால்;
:* இச்சட்டத்தின் கீழ் தகவல் பெறுவது மறுக்கப்பட்டால்;
:* கேட்கப்பட்ட தகவல் சட்டத்தில் குறிப்பிட்ட உரிய காலவரைக்குள் கொடுக்கப்படாவிடில்;
:* தகவல் பெற அளிக்கப்பட வேண்டிய கட்டணம் கூடுதலானது என மனுதாரர் கருதினால்;
:* மனுதாரர் தமக்கு அளிக்கப்பட்ட தகவல் முழுமையானது அல்லவென்றோ தவறானது என்றோ கருதினால்;
:* தகவல் பெற மனு கொடுப்பதிலோ பதில் பெறுவதிலோ எந்தவொரு விதயம் குறித்தும்; 
:எழும் புகார்களை ஆய்ந்து விடிவு காணுதல்
;அவ்வாறு ஆய்ந்த புகார்களில் உண்மை இருக்குமானால் அவற்றைக் குறித்து துறைசார்ந்த ஆய்வு மேற்கொள்ளல்.
;மத்திய/மாநில ஆணையம் இவ்வாறு ஆய்வு செய்யும்போது அவை குடிமையியல் நீதிமன்றத்திற்கு (civil court) உண்டான அதிகாரங்கள் கொண்டு கீழ்காணும் வகையில் செயல்படலாம்-
:*யாரையும் அழைக்கவும் நேரில் வர கட்டாயப்படுத்தவும் அவர்களது வாய்மொழி அல்லது எழுத்துமூலமான சாட்சியத்தை பதிவு செய்யவும்,எந்த ஆவணத்தையும்,பொருளையும் வரவழைக்கவும் அதிகாரம்
:*வேண்டும் ஆவணத்தை தேடவும் பார்வையிடவும் ஆணையிடும் அதிகாரம்
:*உறுதிமொழியினை சாட்சியமாகக் ஏற்றுக்கொள்ளுதல் 
:*எந்த நீதிமன்றத்திலிருந்தும் அலுவலகத்திலிருந்தும் பொது ஆவணங்களை பெற கோரல்
:*ஆவணங்களையும் சாட்சியங்களையும் சோதிக்க சம்மன் அனுப்பும் அதிகாரம்
## இதனையும் காண்க
* பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)
## வெளியிணைப்புகள்
*தகவல் பெறும் உரிமைச்சட்டம்,2005 வழிகாட்டிக் கையேடு

பகுப்பு:இந்திய அரசு அமைப்புகள்
பகுப்பு:இந்திய ஆணைக்குழுக்கள்
பகுப்பு:பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)
ஜார்விஸ் தீவு

[thumb|right|260px|ஜார்விஸ் தீவின் [நாசாபடம்; கிழக்கு முனையின் அப்புறம் ஆழ்ந்துள்ள பவளப்பாறைகளை காணவும்.]]
**ஜார்விஸ் தீவு**(Jarvis Island)(; **பங்கர் தீவு** என முன்பு அறியப்பட்டது) ஐக்கிய அமெரிக்காவின் ஆளுமையில் உள்ள தீவு ஆகும். இத்தீவில் வாழ்பவர் எவருமிலர். அமெரிக்காவின் அருகாமையில் உள்ள எவருமில்லா தீவுகளில் இதுவும் ஒன்று. 4.5 ச.கி.மீ (1.75 ச.மைல்) பரப்பளவே கொண்ட பவளப்பாறைகளால் ஆன இத்தீவு,தென் பசிபிக் பெருங்கடலில் ஹவாய் மற்றும் குக் தீவுகளுக்கிடையே அமைந்துள்ளது.

## குறிப்பு


பகுப்பு:ஐக்கிய அமெரிக்க அரசியல் பிரிவுகள்
பகுப்பு:பவளத்தீவுகள்
பெங்களூர் மாநகர போக்குவரத்துக் கழகம்

**பெங்களூரு மெட்ரோபாலிட்டன் ட்ரான்ஸ்போர்ட் கார்ப்பரேஷன்**  (BMTC) என்பது, இந்தியாவிலுள்ள பெங்களூரு நகரத்தில் பொதுத்துறை போக்குவரத்து பேருந்து சேவையை இயக்கும் அமைப்பாகும். இந்தியாவில் பொதுத்துறை நிறுவனம் ஒன்றில் முதன்முதலில் வோல்வோ B7RLE நகர பேருந்துகளை இயக்கியது இதன் குறிப்பிடத்தக்க சாதனையாகும். 2006 ஆம் ஆண்டு ஜனவரி மாதத்தில் இதை இயக்கியது. 2009 ஆம் ஆண்டு ஜூன் மாதம் முதல் தேதி இதன் முதல் ஆண்டு விழாவை கொண்டாடும்போது, கர்நாடக அரசும் **பெங்களூர் மாநகர போக்குவரத்துக் கழகமும்**  இணைந்து அடல் சரிகே என்ற ஏழை மக்களுக்கான பேருந்து சேவையை அறிமுகப்படுத்தின. இந்த பேருந்து வசதியானது பொருளாதார ரீதியாக பின் தங்கிய மக்கள் அருகிலுள்ள பெரிய பேருந்து நிலையத்துக்கு செல்வதற்கான குறைந்த கட்டண இணைப்பாக இயங்கும் நோக்கத்தில் உருவாக்கப்பட்டது.

## குறிப்புதவிகள்

## புற இணைப்புகள்

*BMTC அதிகாரப்பூர்வ வலைத்தளம்
*BMTC வோல்வோ பேருந்து கால அட்டவணை 
*பெங்களூர் போக்குவரத்து தகவல் அமைப்பு

பகுப்பு:பெங்களூரில் போக்குவரத்து
பகுப்பு:கர்நாடகத்தில் போக்குவரத்து
தற்காலிக பாரிசவாத தாக்குதல்

**தற்காலிக பாரிசவாத தாக்குதல்** (ரிஐஏ) என்பது ஒரு ‘பாரிசவாதத்தின் அறிகுறி’ ஆகும். பாரிசவாதம் போன்றே எச்சரிக்கை ஏதுமின்றி திடீரென இந்தத் தாக்குதல் இடம் பெறக் கூடும். மேலும் சில நிமிடங்கள் அல்லது 24 மணி நேரம் வரையில் நீடிக்கக் கூடும். ரிஐஏ யின் அறிகுறிகள்
பாரிசவாதத்தினுடையதைப் போன்றதேயாகும். எனினும் அறிகுறிகள் இறுதியாக மறைந்துவிடும்
என்பதே ரிஐஏக்குள்ள வித்தியாசமாகும்.

மூளைக்குச் செல்லும் இரத்த ஓட்டத்தில் ஏதோ கோளாறு ஏற்பட்டுள்ளது என்பதுடன் முழுமையான
பாரிசவாதம் ஏற்படக்கூடிய ஆபத்து உங்களுக்கு உள்ளது என்பதன் எச்சரிக்கையே ரிஐஏ ஆகும்.
பாரிசவாதத்தால் பாதிக்கப்பட்டவர்களில் 15 சதவீதமானவர்கள் ரி.ஐ.ஏ.யினாலும்
பாதிக்கப்பட்டிருந்திருக்கிறார்கள்.

## மேற்கோள்கள்

பகுப்பு:நோய்கள்
எஸ்ஸார் குழுமம்

**எஸ்ஸார் குழுமம்**, மும்பையில் தலைமையிடத்தைக் கொண்டுள்ள ஒரு இந்திய பன்னாட்டு பல்தொழில் நிறுவனமாகும். 
1969ஆம் ஆண்டு ஒரு கட்டுமான நிறுவனமாக தொடங்கி உற்பத்தி, சேவைகள் மற்றும் சில்லறை விற்பனை ஆகிய துறைகளில் விரிவடைந்தது. இது தற்போது எஃகு, ஆற்றல், மின்சாரம், எண்ணெய், தொலைத்தொடர்பு, கப்பல் மற்றும் துறைமுகம், கட்டுமானம் ஆகிய துறைகளில் தொழில்களைக் கொண்டுள்ளது. இந்நிறுவனம் ஆசியா, ஆப்பிரிக்கா, ஐரோப்பா, ஆத்திரேலியா, வட மற்றும் தென் அமெரிக்கா ஆகிய கண்டங்களில் உள்ள சந்தைகளில் கவனம் செலுத்துவதன் மூலம் உலகெங்கும் செயல்படுகிறது.

## வரலாறு
எஸ்ஸார் சென்னை துறைமுகத்தின் ஒரு வெளி அலைதாங்கி கட்டுமான பணியின் மூலம் அதன் செயல்பாட்டை தொடங்கியது. சசி ருயா மற்றும் சகோதரர் ரவி ருயாவின் பெயரின் முதல் எழுத்தை கொண்டு நிறுவனத்துக்கு எஸ்ஸார் என பெயரிடப்பட்டது. இந்நிறுவனம் எஸ்ஸார் கட்டுமானம் நிறுவனம் என்ற பெயரில் ஜூன் 1976 இல் பதிவு செய்து கொண்டு கடல் கட்டுமானங்கள், குழாய் இடுதல், தூர்வாரல் மற்றும் பிற துறை தொடர்பான நடவடிக்கைகள் உட்பட பல முக்கிய துறை நடவடிக்கைகளில் பெரும்பான்மையாக ஈடுபட்டது. 1984 ஆம் ஆண்டில், நிறுவனம் இந்திய பொது துறை எண்ணெய் நிறுவனங்களுக்காக கடலில் எண்ணெய் மற்றும் எரிவாயு கிணறுகள் துளையிடுவது, அது தொடர்பான முக்கிய துறைகளில் ஆய்வு மற்றும் வளர்ச்சி துறையில் மேற்கொண்டு பங்கேற்றார்கள்.பின் நிறுவனத்தின் பெயர் மே 1987 இல்  எஸ்ஸார் ஆஃப்ஷோர் மற்றும் ஆய்வு லிமிடெட் என மாற்றப்பட்டது.

1987ஆம் ஆண்டு ஆகஸ்ட் மாதம் நிறுவனத்தின் பெயர், அதன் மிகவும் பன்முக தொழில் ஆர்வத்தை பிரதிபலிக்கும் வகையில் எஸ்ஸார் குஜராத் லிமிடெட் என மாற்றப்பட்டது. 1988 ஆம் ஆண்டில், நிறுவனம் மும்பை பங்கு சந்தை, இந்திய தேசிய பங்கு சந்தை மற்றும் இரண்டு இந்திய பங்கு சந்தைகளில் பட்டியலிடப்பட்டு அதன் பங்குகளை வெளியிட்டது.

1990ஆம் ஆண்டு  எஸ்ஸார் குழுமம் அதன் குஜராத் ஹசிரா ஆலை மற்றும் விசாகப்பட்டினத்தில்லுள்ள உருண்டை ஆலை மூலம் எக்கு துறையில் நுழைந்தது. அதே தசாப்தத்தில் எஸ்ஸார் எரிவாயு ஆய்வு, எண்ணெய் சுத்திகரிப்பு, கட்டுமானம் மற்றும் ஜிஎஸ்எம் தொலைபேசி  போன்ற மற்ற தொழில்களில் விரிவுபடுத்தியது.

## உசாத்துணை
* http://www.aegisglobal.com/section_level1.aspx?cont_id=LCmNSQm4jak= 

## வெளி இணைப்புகள்
* Official site of Essar Group

பகுப்பு:இந்திய நிறுவனங்கள்
பகுப்பு:1969 நிறுவனங்கள்
பகுப்பு:இந்தியப் பெட்ரோலியம் மற்றும் எரிவாயு நிறுவனங்கள்
வானரம்

**வானரர்கள்**, வனத்தில் வாழ்வதால் வானரர்கள் என்பர். இராமாயணத்தில் அனுமன், சுக்கிரீவன், வாலி போன்றாேர் வானர இனத்தைச் சார்ந்தவர்கள்.  இராவண  வதத்திற்காக மகாவிஷ்ணு  ராமராக அவதரிப்பார் என்று தீர்மானமானவுடன் அவரோடு சேர்ந்து அவருக்கு  உதவியாக இருப்பதற்காக, தேவர்கள் வானரக் கூட்டமாக பூவுலகில்  பிறவி எடுக்கும் என்பதும் முடிவாகியது. அதனால்தான் ராமாயணத்தில் வரும்  வானரங்கள், மனித உருவம் எடுத்துக் கொள்ள கூடிய சக்தி படைத்தவையாக இருந்தன.

## மேற்கோள்கள்


பகுப்பு:இராமாயணக் கதைமாந்தர்கள்
பகுப்பு:இந்து புராணகால உயிரினங்கள்
இலட்சுமணன் கோடு

**இலட்சுமணன் கோடு** கிழித்த நிகழ்ச்சி ஆனந்த இராமாணயத்தில் இவ்வாறு கூறப்பட்டுள்ளது: அதாவது சீதை ஆசைப்பட்டு கேட்ட புள்ளி மானை துரத்திக் கொண்டு வெகு தூரம் சென்ற ராமரின் குரல் போல ஓர் குரல் கேட்டதும், இலக்குமணனை அவ்விடத்திற்கு சென்று பார்த்து வருமாறு சீதை அனுப்புகிறாள். ஆனால் இலக்குமணன் அது ராமரின் குரல் இல்லை என்று எவ்வளவு கூறியும், அதைக் கேட்காமல் சீதை அவனை கடிந்து பேசுகிறாள், அதனால் ராமனை தேடி புறப்பட ஆயத்தமான இலட்சுமணன், தன்னுடைய வில்லின் நுனியினால், தரையில் மூன்று கோடுகளைக் கிழித்து, “எக் காரணம் கொண்டும் இவற்றை தாண்ட வேண்டாம்” என்று சீதையிடம் கூறிச் செல்கிறான். இராவணன் சந்நியாசி வேடத்தில் வந்த போது, அவனுக்கு பிட்சை இட சீதை அந்த கோட்டை தாண்டிய போதுதான், இராவணனால் கவரபட்டாள் என்று ஆனந்த ராமாயணம் கூறுகிறது. 

வால்மீகி, கம்பர், துளசிதாசர் ஆகிய மூவரில் ஒருவர் கூட இது பற்றி எதுவும் சொல்லவில்லை. ஆனந்த ராமாயணத்தில்தான் இலட்சுமணன் கோடு கிழித்த நிகழ்ச்சி இவ்வாறு இடம் பெறுகிறது.

பகுப்பு:இராமாயணம்
லிங்டின்

**லிங்டின்** என்பது வணிக ரீதியான சமூக வலைப்பின்னல் தளமாகும். இத்தளத்தின் மூலம் வெவ்வேறு நாடுகளில் பணிபுரியும் நபர்கள், தொழிலதிபர்கள், சிறுதொழில் உற்பத்தியாளர்கள், பல்வேறு வகையான சேவையை அளிப்பவர்கள் என பதவிகளில் இருப்போர் அனைவரும் தத்தம் தொழில், வேலை, சேவை ரீதியாக இணைக்கப்பட்டு தத்தம் விபரங்களை பகிர்வதற்கு லிங்க்டுஇன் உதவுகிறது. இத்தளத்தின் மூலம் வணிகத்தொடர்புகள், தகவல் பரிமாற்றங்கள், தொழில்நுட்ப வல்லுனர்கள் சிறப்பு அறிமுகங்கள், புதிய தொழில் வாய்ப்புகள் போன்றவை எளிதாக கையாளப்படுகின்றன.

லிங்க்டுஇன் பதிவு செய்யப்பட்ட தமது உறுப்பினர்கள் தங்களது விபரங்களையும் சேமித்து வைத்துக் கொண்டு தமக்கு தெரிந்தவர்களுடன் இணைப்பை ஏற்படுத்திக் கொள்ளவும் அனுமதிக்கிறது. உறுப்பினரின் பட்டியலில் உள்ள ஒவ்வொரு நபர்களும் இணைப்பிகள்(Connections) என்றழைக்கப்படுகிறார்கள். இணைப்பியாக லிங்க்டுஇன்னில் பதிவு செய்யப்பட்ட எவரையும் வரவேற்கலாம்.

இத்தளம் ஆங்கிலம், பிரான்சிய மொழி, இடாய்ச்சு மொழி, இத்தாலிய மொழி, போர்த்துக்கேய மொழி, எசுப்பானியம், டச்சு மொழி, சுவீடிய மொழி, டேனிய மொழி, உருமானிய மொழி, உருசிய மொழி, துருக்கிய மொழி, ஜப்பானிய மொழி, செக் மொழி, போலிய மொழி, கொரிய மொழி, இந்தோனேசிய மொழி, மலாயு மொழி, மற்றும் தகலாகு மொழி 
உட்பட 20 மொழிகளில் உள்ளது. 

## மேற்கோள்கள்
 
## வெளி இணைப்புகள்

பகுப்பு:வலைத்தளங்கள்
பகுப்பு:மின் வணிகம்
பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
ரொறன்ரோ திறந்த தரவு

**தொராண்டோ திறந்த தரவு** தொராண்டோ மாநகர அரசின் திறந்த தரவுத் திட்டம்.  இத் திட்டம் இத் தரவுகளை, "அவற்றின் தற்போதைய வடிவத்திலும், எதிர்கால ஊடக வடிவங்களிலும், சட்டத்துக்குட்பட்ட வழிகளில் பயன்படுத்த, மாற்ற, வழங்க உலகளாவிய, கட்டணம் அற்ற, தனிப்படாத உரிமையை" தருகிறது.  இதைப் பயன்படுத்துவோர், இது பொது தரவு என்று தகுந்த மேற்கோள் காட்ட வேண்டும்.  இத் திறந்த தரவுகள் (Open Data) அரசை திறந்த, வெளிப்படத்தன்மை மிக்க, அணுகக்கூடிய அரசாக செயற்பட உதவும் என்று எதிர்பாக்கப்படுகிறது.  மேலும் மக்கள் பங்களிக்க, கூட்டாகச் செயற்பட இத் திட்டம் உதவும்.

## சான்றுகள்

## வெளி இணைப்புகள்
* City of Toronto's official Open Data
* Toronto’s OpenTO data initiative off to quick start
* datato.org 
* Change Camp Ottawa: Open Data and Open Access 

பகுப்பு:தொராண்டோ
பகுப்பு:திறந்த தரவு
ராம்தேவ்

**சுவாமி ராம்தேவ்** (English:Swami Ramdev), (Hindi:स्वामी रामदेव) அல்லது **பாபா ராம்தேவ்**, ஓர் இந்திய இந்து சமய துறவியாவார். இவர் பதஞ்சலி முனிவர் இயற்றிய  வழியில் யோகா பயில்விப்பதாக கருதப்படுகிறது. அவர் பல பகுதிகளில் நடத்தும் யோகா வகுப்புகளில் பெரும் திரளான மக்கள் பங்கு பெறுகின்றனர். இந்தியாவில் பரவலாக உள்ள ஊழலை எதிர்த்து போராட *பாரத் சுவாபிமான் ஆந்தோலன்* என்ற அமைப்பை நிறுவியுள்ளார். *சுதேசி சிக்சா*,*சுதேசி சிகித்சா* என்ற முழக்கங்களுடன் இந்தி மொழி முதன்மை மொழியாக அமைய வேண்டும் என்றும் இந்திய ஆயுர்வேதம் முதன்மை சிகிச்சை முறையாக இருக்க வேண்டும் என்றும் தமது கொள்கைகளைப் பரப்பி வருகிறார்.

## சர்ச்சைகள்

பல அரசியல் சர்ச்சைகளில் இவர் பெயர் அடிபட்டு வருகிறது.இவர் நடத்தும் ஆசிரமத்தில் உள்ள தொழிலாளர் பிரச்சினை குறித்து தொழிற்சங்க போராட்டங்கள் நடந்தன.

இவர் தயாரித்த ஆயுர்வேத மருந்துகளில் மனித மற்றும் விலங்குகளின் எலும்புக்கழிவுகள் இருந்ததாக மக்களவை உறுப்பினர் பிருந்தா காரத் ஆய்வுகள் நடத்தி உறுதிப்படுத்தினார்..பின்னர் அரசு ஆய்வகங்களில் இதனை சோதித்து கொடுக்கப்பட்ட ஆய்வுபொருட்களில் மூலிகைகள் மட்டுமே இருப்பதாக அறியப்பட்டது..

இவரது கூற்றான, ஆயுர்வேதம் எய்ட்ஸ்,புற்று நோய் இவற்றை குணமாக்கும் என்பதை பின்னர் ஆய்வு முடிவுகளைக் கொண்டு மறுத்ததில் நோயின் கடுமையை நோயாளிகள் எதிர்கொள்ள முடியும் என்று மட்டுமே தாம் கூறியதாக பின்வாங்கினார்.

## கருப்புப் பணத்திற்கு எதிரான போராட்டம்
ராம்தேவ் 2011ஆம் ஆண்டு ஊழலுக்கு எதிரான போராட்டங்களிலும் ஜன லோக்பால் போராட்டங்களிலும் கலந்து கொண்டார். ஊழலை கட்டுப்படுத்தவும் வெளிநாடுகளில் பதுக்கி வைக்கப்பட்டுள்ள கருப்புப் பணத்தை மீட்கவும்  அரசு நடவடிக்கை எடுக்க வேண்டுமென சூன் 4, 2011 முதல் காலவரையற்ற உண்ணாநோன்பு இருக்க விருப்பதாக அறிவித்துள்ளார்.

பெப்ரவரி, 2011இல் கருப்புப் பணத்தை வெளிக்கொணரவும் ஒழிக்கவும் பின்வரும் வழிகளைப் பரிந்துரைத்தார் :
#  500, 1000 பணத்தாள்களை திரும்பப் பெறுதலும் செல்லாததாக்குவதும் - இது கணக்கில் இல்லாத பணத்தை பயன்படுத்துவதைக் கட்டுப்படுத்தும் மற்றும் சட்டவிரோத கையூட்டுக்களுக்கு பணப்போக்குவரத்தை தடுக்கும்.
# ஐ.நா ஊழலுக்கெதிரான நெறிமுறைக்கு உடன்படுதலும் ஏற்றுக்கொள்ளுதலும் - 2006 முதல் நிலுவையில் உள்ளது.
# இந்திய குற்றவியல் சட்டத்தில் ஊழல் புரிந்தோருக்கு மரண தண்டனை வழங்க இடமளித்தல்.
# வரி ஏய்ப்பு மையங்களில் இருந்து ஊழல் நபர்கள் பணத்தைக் கையாடுவதைத் தடுக்க கொடுக்கல் வாயில்களை அணுகியும், கண்காணித்தும் தடுத்தும் செயற்திட்டமாக்கல்.
# எந்த வெளிநாட்டு வேலை/உறவினரல்லாதவர்கள் வெளிநாட்டு வங்கிகளின் கடனட்டை அல்லது செலவட்டை கொண்டிருந்தால் அவர்களது கணக்குகளை ஆராய்வது.
# எந்தவொரு வங்கியும் வரி ஏய்ப்பு மையமொன்றில் செயல்பாட்டைக் கொண்டிருக்கக் கூடாது.

இவற்றினை செயல்படுத்துவது குறித்த நடைமுறைக் கேள்விகள் எழுந்துள்ளன.

பெங்களூருவில் ஊழலுக்கு எதிராகவும் கருப்புப் பணத்திற்கு எதிராகவும் வலிமையான ஆன்மீக "பாரத"த்தை உருவாக்கிடவும் தாம் சூன் 4 முதல் தில்லி ராம்லீலா மைதானத்தில் மக்கள் இயக்கம் ஒன்றை நடத்த இருப்பதாக அறிவித்தார். இதற்காக தமது யோகா பயிற்சிக்கூட்டங்களில் பரப்புரை ஆற்றி வந்தார். இதனை தமது பாரத் சுவாபிமான் யாத்திரையின் இரண்டாம் கட்டமாக அறிவித்தார். 
## மேற்கோள்கள்


## வெளியிணைப்புகள்
* திவ்ய யோகா மந்திர் அறக்கட்டளை
* பாபா ராம்தேவ் வாழ்க்கை வரலாறு
* ஃபேஸ்புக்கில் பாபா ராம்தேவ்
* பாரத் சுவாபிமான் ஆந்தோலன் 
* The republic and the wayward rationalist  - பி.சாய்நாத் கட்டுரை
* பாபா ராம்தேவுடன் நேர்முகம் பிபிசி

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:21 ஆம் நூற்றாண்டின் இந்து சமயத் தலைவர்கள்
வேதவதி

**வேதவதி** விஷ்ணுவை மணப்பதற்கு கடும் தவம் புரிந்து கொண்டு இருந்த நிலையில் ராவணன் அவளைக் கண்டான். அவன் தன்னுடடைய ஆசையை தெரிவித்தும் அவள் அதற்கு இணங்காமல் விஷ்ணுவை மணப்பதற்காக கடும் தவம் மேற்கொண்டாள். அதனால் கோபம் அடைந்த ராவணன் அவளின் கூந்தலை பிடித்து இழுத்தான். அவள் தன்னுடைய அழகிய கூந்தலை தன்னுடைய கையினாலே அறுத்து எறிந்து, அங்கேயே தீ மூட்டி விட்டு, ராவணனை பார்த்து: “உன்னால் தீண்டப்பட்ட நான் இனி உயிர் வாழப் போவதில்லை, உன்னுடைய அழிவிற்காக நான் மீண்டும் பிறப்பேன்” என்று கூறி தீயிலே விழுந்து உயிரை விட்டாள். பின்னர் சனக மன்னர் குழந்தை வரம் வேண்டி யாக  சாலை உழுது கொண்டிருந்த சமயத்தில் அந்த நிலத்தில் தோன்றிய வேதவதியே சனக மன்னரின் வளர்ப்பு மகளாகிய சீதை.

## மேற்கோள்கள்


பகுப்பு:இராமாயணக் கதைமாந்தர்கள்
ஐக்கிய அமெரிக்க மாநிலத் தலைநகரங்கள்

thumb|ஐக்கிய அமெரிக்காவின் சட்டமன்ற கட்டிடம்.

வாசிங்டன், டி. சி. ஐக்கிய அமெரிக்காவின் தலைநகராக 1800ஆம் ஆண்டிலிருந்து உள்ளது.இதனைத் தவிர எட்டு நகரங்களில் அமெரிக்க சட்டமன்றம் கூடியுள்ளது.இவையும் முன்னாள் அமெரிக்க தலைநகரங்களாகக் கருதப்படுகின்றன. தவிர, கூட்டமைப்பில் உள்ள 50 மாநிலங்கள் ஒவ்வொன்றிலும் மற்றும் பிற ஆட்சிப்பகுதிகளிலும் அவற்றிற்கான சட்டமன்றம் அமையும் தலைநகரங்கள் உண்டு.

## மாநில தலைநகரங்கள்
ஐக்கிய அமெரிக்காவின் 50 மாநிலங்களில் 33 மாநிலங்களில் அவற்றின் தலைநகரம் அம்மாநிலத்தின் சனத்தொகை மிகுந்த நகரமாக இல்லை. இரண்டு மாநிலத் தலைநகர்கள், இட்ரென்டன், நியூ ஜெர்சி மற்றும்கார்சன் நகரம், நெவாடா மற்ற மாநிலத்தின் எல்லையில் உள்ளன; ஜூனோ, அலாஸ்கா வின் எல்லை கனடாவின் மாநிலம் பிரித்தானிய கொலம்பியாவிற்கு அடுத்துள்ளது.

கீழ்வரும் பட்டியலில் உள்ள நாட்கள் அவை எந்த நாளிலிருந்து தொடர்ந்து தலைநகராக விளங்கின என்பதை காட்டுகின்றன:

## தனித்த பகுதிகளின் தலைநகரங்கள்
ஐம்பது மாநிலங்களிலிலோ நாட்டின் கூட்டாட்சி மாவட்டமான கொலம்பியா மாவட்டத்திலோ அடங்கியில்லாத ஐக்கிய அமெரிக்காவின் நிலப்பகுதிகள் தனித்தப் பகுதி (Insular Areas) என்று அழைக்கப்படுகின்றன.அவற்றின் தலைநகரங்கள் கீழே பட்டியலிடப்பட்டுள்ளன:

## மேற்கோள்கள்


## புற இணைப்புகள்
* அலபாமாவின் தலைநகர்கள் 
* புளோரிடா உண்மைகள் - சட்டமன்றம் 
* ஜியார்ஜியா தலைநகராக்கப்பட்டது
* லூசியானாவின் சட்டமன்றங்கள் 
* லாஸ் வேகாஸ்: நெவாடாவின் அடுத்த தலைநகர்? 
* நியூ ஹாம்சயர் செனட் குழந்தைகளுக்காக - தலைநகரங்கள்
* ''டெக்சாஸ் ஆன்லைன் குறிப்பேடு'' – தலைநகரங்கள்
* விர்ஜினியாவின் காலனிய தலைநகரங்கள் 
* உட்டா வரலாறு - உடாவின் தலைநகரங்கள் 
* அனைத்து அமெரிக்க சட்டமன்றங்களின் செய்மதி மற்றும் வான்வெளி நிழற்படங்கள்

பகுப்பு:ஐக்கிய அமெரிக்க மாநிலத் தலைநகரங்கள்
பெரும் பிளவுப் பள்ளத்தாக்கு

[thumb|200px|[சினாய் தீபகற்பம் நடுவிலும் சாக் கடல் மற்றும் ஜோர்டன் பள்ளத்தாக்கு மேலும்]]
**பெரும் பிளவுப் பள்ளத்தாக்கு** (*Great Rift Valley*) என்று பத்தொன்பதாம் நூற்றாண்டு பிரித்தானியப் பயணி ஜான் வால்டர் கிரிகொரியால் பெயர் சூட்டப்பட்ட இந்த நீளமான பள்ளம், ஏறத்தாழ 6,000 கிலோமீற்றர் நீளம் கொண்டது, தென்மேற்கு ஆசியாவின் வடக்கு சிரியாவிலிருந்து கிழக்கு ஆப்பிரிக்காவின் மத்திய மொசாம்பிக் வரை செல்கிறது. இந்தப் பெயர் நிலவியல்படி சரியானது இல்லை என தற்போது *கிழக்கு ஆப்பிரிக்க பிளவு* என அழைக்கப்படுகிறது.

[thumb|left|200px|கிழக்கு ஆப்பிரிக்காவின் வரைபடம் - வரலாற்றில் செயலிலுள்ள எரிமலைகள் (சிவப்பு முக்கோணங்கள்) மற்றும் [அஃபார் முக்கோணம் (நிறத்தில், நடு) — நிலத் தட்டுகள் ஒன்றையொன்று பிரிந்து செல்லும் முச்சந்தி: அராபிய தட்டு, மற்றும் ஆப்பிரிக்க தட்டின் இரு (நுபியன் மற்றும் சோமாலியன்)உப தட்டுகள்கிழக்கு ஆப்பிரிக்கன் பள்ளத்தாக்கால் பிளவுபட்டு இருத்தல். (USGS).]]

## வெளியிணைப்புகள்

* சிறிய எளிய வண்ண வரைபடம் 
* ஆல்பர்டைன் பிளவு திட்டத்திலிருந்து வரைபடங்கள் 

பகுப்பு:பள்ளத்தாக்குகள்
பகுப்பு:ஆப்பிரிக்கப் புவியியல்
நடிகர்

[thumb|right|300px|தமிழ்த் திரையுலகில் நடிகர் திலகம் என்று அழைக்கப்படும் நடிகர் [சிவாஜி கணேசன்.]]
**நடிகர்** அல்லது **நடிகை** () என்பது ஒரு கதாபாத்திரத்தை சித்தரிக்கும் நபர் ஆகும். இவர்கள் திரைப்படத்திலோ,
தொலைக்காட்சியிலோ, நாடகக்கொட்டகை, வானொலி நாடகத்திலோ பங்கு பெற்று வேடமேற்று நடிப்பார்கள். சிலநேரங்களில் அவர்கள் பாடவோ அல்லது நடனமாடவோ மட்டுமே பங்காற்றியிருப்பர்.

முன்னதாக பண்டைக் கிரேக்கம் மற்றும் பண்டைய ரோம் காலங்களில் ஆண்கள் மட்டுமே நடிகர்களாக இருந்தனர். பெண்களின் பாத்திரங்கள் பொதுவாக ஆண்கள் அல்லது சிறுவர்களால் நடித்தன. பண்டைய ரோம் காலத்தில் பெண் மேடை கலைஞர்களை அனுமதித்தாலும், அவர்களில் சிறுபான்மையினருக்கு மட்டுமே பேசும் பாகங்கள் வழங்கப்பட்டன.

## வரலாறு
மேற்கத்திய வரலாறுகளில் முதன்முதலில் நடிகர் ஒருவர் நடித்ததாகக் கருதப்படுவது கி.மு 534 ஆகும். அன்று கிரேக்க நடிகர் தெஸ்பிஸ், 'தியேட்டர் டியொனிசுஸ்' என்ற நாடகத்தில் வேடமணிந்து முதல் வார்த்தைகளை பேசியபோது நடிப்பின் துவக்கம் நிகழ்ந்ததாக வரலாற்றாளர்கள் கருதுகின்றனர். அது வரை கதை சொல்லிவந்த பழக்கத்திலிருந்து இது முக்கிய மாற்றமாக அமைந்தது. முதல் நடிகர் பெயர் தெஸ்பிஸ் என்பதாலேயே இன்றும் நடிகர்களை ஆங்கிலத்தில் தெஸ்பியன்ஸ் எனக் குறிப்பிடுகின்றனர்.

## தமிழ் சூழ்நிலை
சங்க கால முத்தமிழில் நாடகம் ஒன்றாக அமைந்துள்ளதால் பழங்காலத்திலிருந்தே இத்துறை தமிழகத்தில் நிலை பெற்றிருந்ததை உணரலாம். கூத்து என்ற நாடகமும் நடனமும் இசையும் கலந்த வடிவத்தில் நடிகர்கள் கூத்து கட்டுபவர்கள் என அறியப் பட்டனர். இருபதாம் நூற்றாண்டில் சங்கரதாஸ் சுவாமிகள், பம்மல் சம்பந்த முதலியார் போன்றவர்கள் நாடகக்கலைக்கு புத்துயிர் ஊட்டியபோது முதன்மை நடிகர்கள் 'இராஜபார்ட்' என்றும், பெண் வேடமிட்ட ஆண் நடிகர்கள் 'ஸ்த்ரீ பார்ட்' எனவும் எதிர்மறை நாயகர்கள் 'கள்ளபார்ட்' எனவும் அழைக்கப்பட்டனர்.

## பெண்ணிய நிலை
ஆங்கிலத்தில் நடிகைகளுக்கு 'Actress' என்று அழைக்கப்பட்டு வந்தது. இதனை பெண்ணியவாதிகள் எதிர்த்ததினால் இருபாலரையும் 'Actor' என்றே குறிப்பிடுதல் நவீன மரபாயுள்ளது. பல சமூகங்களில் பெண்கள் நடிப்பது இழிவாகக் கருதப்படுகிறது. இதனாலேயே பெண்கள் வேடங்களையும் ஆண்கள் ஏற்று நடிப்பது வழக்கமாக இருந்தது. ஆங்கில நாடகாசிரியர் வில்லியம் ஷேக்ஸ்பியர் குழுவிலேயே பெண் வேடங்களை ஆண்கள் ஏற்று நடித்தனர்.

## மேற்கோள்கள்

பகுப்பு:நடிப்பு
பகுப்பு:பொழுதுபோக்குத் தொழில்கள்
பகுப்பு:திரைப்படத் தயாரிப்பு தொழில்கள்
பகுப்பு:தொலைக்காட்சி சொல்லியல்
பகுப்பு:திரையரங்கத் தொழில்கள்
புதிய ஊடகம்

**புதிய ஊடகம்** (New media) என்பது தற்காலத்தில் வளர்ச்சி பெற்று வரும் கணிமயப்படுத்தப்பட்ட, எண்மிய, பிணைக்கப்பட்ட தகவல் அமைப்பையும், தொடர்பாடல் தொழில்நுட்பத்தையும் குறிக்கிறது. சிறப்பாக இணையம் (வலைத்தளம், கணினி விளையாட்டு, மனித-கணினி தொடர்பு, புதிய ஊடக கலை, சமூக வலைப்பின்னல்கள், வலைப்பதிவு, மெய்நிகர் உலகம்) போன்றவை புதிய ஊடகங்களாக கருதப்படுகின்றன. தொலைக்காட்சி நிகழ்ச்சி, முழு நீளத் திரைப்படம், இதழ், நூல் (எழுத்துப் படைப்பு)  போன்றவை புதிய ஊடகங்களாகக் கருதப்படுவதில்லை. விக்கிபீடியா என்பது ஒரு ஆன்லைன் கலைக்களஞ்சியம் புதிய ஊடகங்களுக்கு ஒரு சிறந்த எடுத்துக்காட் டு ஆகும். சமூக ஊடகம் அல்லது முகநூல் மற்றும் டுவிட்டர் போன்ற சமூக வலைத் தள சேவைகள் புதிய ஊடகங்களின் மற்றொரு எடுத்துக்காட்டு, இதில் பெரும்பாலான பயனர்களும் பங்கேற்பாளர்கள்.

## மேற்கோள்கள்


பகுப்பு:கலை வகைகள்
பகுப்பு:எண்ணிம ஊடகங்கள்
பகுப்பு:இணையப் பண்பாடு
பகுப்பு:அறிவியல் மற்றும் தொழில்நுட்ப ஆய்வுகள்
பகுப்பு:சமூக ஊடகங்கள்
நிரலாளர்கள் பட்டியல்

## கணியறிவியல்
* Edsger W. Dijkstra - 
* Donald Knuth - 
* John Backus
* John McCarthy (computer scientist)
* அலன் டூரிங்
* John von Neumann

## [[இணையம்]]
* டிம் பேர்னேர்சு-லீ - (உலகலாவிய வலை (www), எச்.டி.எம்.எல்)

## [[இயங்கு தளம்]]
* லினசு டோர்வால்டுசு - Linus Torvalds ( லினக்சு)
* தியோ டோ ரட் - FreeBSD
* Steve Wozniak  - Apple

## தொகுப்பிகள் (Compilers)
* ரிச்சர்ட் ஸ்டால்மன்

## [[நிரல் மொழிகள்]]
* David Heinemeier Hansson ( ரூபி ஒண் த ரெயில்சு)
* Guido van Rossum (பைத்தோன், கூகிள்)
* யேம்சு கோஸ்லிங் James Gosling - (யாவா )
* Rasmus Lerdorf - பி.எச்.பி
* Stephen Wolfram - மதமட்டிக்கா
* Bjarne Stroustrup (சி++)
* Guido van Rossum - Python
* Cleve Moler - MATLAB

## மென்பொருள் கருவிகள்
* Joel Spolsky - ( இசுட்டாக் ஓவர்ஃபுலோ )
* Joe Hewitt (programmer) - Firebug

## செயலிகள்
* வார்டு கன்னிங்காம் - (விக்கி)
* Evan Williams (blogger) - வலைப்பூ, டிவிட்டர்
* Blake Ross  - நெருப்பு நரி (Firefox)
* Dave Hyatt - நெருப்பு நரி

## நிரல் விளையாட்டுக்கள்

## தரவுத்தளம்
* Edgar F. Codd - SQL

## வகைப்படுத்தப்படோர்
* Daniel Henry Holmes Ingalls, Jr.
* Eric S. Raymond

## இவற்றையும் பாக்க
* :en:List of programmers

## வெளி இணைப்புகள்
* Famous Programmers From Adleman to Zimmermann

பகுப்பு:கணினி நிரலர்கள்
எ.பி.சி பகுப்பாய்வு

**எ.பி.சி பகுப்பாய்வு** (*ABC analysis*) என்பது இருப்புக் கணக்கு வகைப்படுத்தல் நுட்பமாகும். எ.பி.சி பகுப்பாய்வு இருப்புக் கணக்கை மூன்று வகைகளாகப் பிரிக்கிறன்றது. "ஏ பொருட்கள்" மிக இறுக்கமாக கட்டுப்பாடு மற்றும் சரியான பதிவுகளோடும், "பி பொருட்கள்" குறைந்தளவு இறுக்கமாக கட்டுப்பாடு மற்றும் நல்ல பதிவுகளோடும், "சி பொருட்கள்" சாதாரண கட்டுப்பாடு மற்றும் குறைந்த பதிவுகளோடும் இருக்கும்.

எ.பி.சி பகுப்பாய்வானது, ஒட்டுமொத்தப் பொருள் விலையில் குறிப்பிடுமளவு தாக்கத்தை ஏற்படுத்தக்கூடிய உருப்படிகளைக் கண்டறிவதற்கான ஓர் இயங்கமைப்பை வழங்குகிறது. மேலும் வெவ்வேறு மேலாண்மை மற்றும் கட்டுப்பாடு தேவைப்படும் இருப்பின் வகைகளையும் கண்டறிவதற்கான இயங்கமைப்பையும் வழங்குகிறது

எ.பி.சி பகுப்பாய்வை நிகழ்த்தும் போது, பொருள் விவரப்பட்டியல்களின் உருப்படிகள் முதலில் முடிவுகளுடன் மதிப்பிடப்பட்டு பின்னர் தரப்படுத்தப்படுகின்றன. இந்த முடிவுகள் பின்னர் பொதுவாக மூன்று வகைகளாகக் குழுப்படுத்தப்படுகின்றன. இந்த மூன்று வகைகள் "எ.பி.சி குறிகள்" என அழைக்கப்படுகின்றன.

## எ.பி.சி குறிகள்

#"எ பிரிவு" பொருள் விவரப்பட்டியலானது பொதுவாக மொத்த மதிப்பில் 70% அளவுக்கு நுகர்வு மதிப்பு கொண்ட பொருட்கள், அல்லது மொத்த எண்ணிக்கையில் 20% உருப்படிகளைக் கொண்டவை. (நுகர்வு மதிப்பு= வருடாந்திர நுகர்வு X விலை)
#"பி பிரிவு" பொருள் விவரப்பட்டியலானது மொத்த மதிப்பில் 25%, அல்லது மொத்த உருப்படிகளில் 30% ஐக் கொண்டிருக்கும்.
#"சி பிரிவு" பொருள் விவரப்பட்டியலானது மீதமுள்ள 5%, அல்லது மொத்த உருப்படிகளின் 50% ஐக் கொண்டிருக்கும்.
அதாவது "A" பிரிவு என்பது மிக உயர்ந்த மதிப்பு கொண்டவையாகவும் "C" என்பது மிகக் குறைந்த மதிப்பு கொண்டவையாகவும் இருக்கும். இதன் மூலம் விலை மதிப்பு அதிகமுள்ள பொருட்களின் மீது நாம் அதிக கவனம் செலுத்தலாம்.

எ.பி.சி பகுப்பாய்வு பரேட்டோ கொள்கையைப் போன்றதே ஆகும். அதில் "எ பிரிவு" குழுவானது ஒட்டுமொத்த மதிப்பில் அதிகபட்ச விகிதத்தைக் கொண்டிருக்கும், ஆனால் பொருள் விவரப்பட்டியலின் ஒட்டுமொத்த அளவில் சிறிய சதவீதத்தைக் கொண்டிருக்கும்.

இதில் மற்றுமொரு முறையும் உண்டு.
# "எ" என்பது தோராயமாக  10% உருப்படிகள் எண்ணிக்கை அல்லது 66.6% நுகர்வு மதிப்பு கொண்டவை.
# "பி" என்பது தோராயமாக 20% உருப்படிகள் எண்ணிக்கை அல்லது 23.3% நுகர்வு மதிப்பு கொண்டவை.
# "சி" என்பது தோராயமாக 70% உருப்படிகள் எண்ணிக்கை அல்லது 10.1% நுகர்வு மதிப்பு கொண்டவை.

## மேற்கோள்கள்

## வெளி இணைப்புகள்
* SAP library ABC Analysis
* Oracle Overview of ABC Analysis

பகுப்பு:பொருளியல்
ரம்பா

**ரம்பா** (பிறப்பு: சூன் 5, 1974) ஓர் இந்தியத் திரைப்பட நடிகை ஆவார். அவருடைய இயற்பெயர் விசயலட்சுமி ஆகும். திரைப்படத்திற்காகத் தனது பெயரை முதலில் அம்ரிதா எனவும், பின் ரம்பா எனவும் மாற்றி வைத்துக்கொண்டார்.

இவர் ஆந்திர மாநிலம் விசயவாடாவைச் சேர்ந்தவர். தெலுங்கு, தமிழ், மலையாளம், இந்தி, கன்னடம், பெங்காலி, போஜ்புரி மொழிகளில் பல வெற்றித் திரைப்படங்களில் நடித்துள்ளார். கலைஞர் தொலைக்காட்சியின் வெற்றி நிகழ்ச்சியான **[[மானாட மயிலாட]]** நிகழ்ச்சியின் நடுவராக பங்குபெற்று புகழ் பெற்றார்.

## திரைப்படங்கள்

## வாழ்க்கைக் குறிப்புகள்
ரம்பா நடித்த முதல் படம் ஈ. வி. வி. சத்யநாராயணா இயக்கிய 1993ஆம் ஆண்டு வெளியான ஆ ஒக்கடு அடக்கு என்ற தெலுங்குப் படமாகும்.

மலையாளத்தில் அவருடைய முதல் படம் வினீத்துடன் நடித்து 1992ஆம் ஆண்டு வெளியான சர்கம் ஆகும். அதே ஆண்டு வினீத்துடன் நடித்து வெளியான மற்றொருத் திரைப்படம் சம்பகுளம் தச்சன் ஆகும்.

தமிழில் அவர் நடித்த முதல் படம் கதிர் இயக்கத்தில் 1993ஆம் ஆண்டு வெளியான உழவன் ஆகும். 
அவருடைய இரண்டாவது படமான 'உள்ளத்தை அள்ளித்தா' வெற்றி பெற்று அவருக்குப் பெரும் புகழை அள்ளித் தந்தது. அவருடைய ரசிகர்கள் அவரை தொடை அழகி என்று அழைத்தனர்.

ரம்பா அவருடைய சகோதரர் வாசுவுடன் இணைந்து **திரீ ரோசஸ்** என்ற தமிழ்த் திரைப்படத்தைத் தயாரித்தார். அத்திரைப்படத்தில் ரம்பாவுடன் இணைந்து ஜோதிகா, லைலா ஆகியோர் நடித்தனர்.

ரம்பா நடித்த குயிக் கன் முருகன் என்ற திரைப்படம் ஆங்கிலம், இந்தி, தமிழ், தெலுங்கு என பல்மொழிகளில் வெளியாகி வெற்றி பெற்றது. அதில் அவர் நடித்த **மேங்கோ டாலி** என்ற கதாபாத்திரத்தின் மூலம் புகழ் பெற்றார்.

கனடா நாட்டைச் சேர்ந்த **மேஜிக் உட்** என்ற நிறுவனத்தின் விளம்பரத் தூதராக நியமிக்கப்பட்டிருந்தார்.

## மேற்கோள்கள்

## வெளி இணைப்புகள்
* 

பகுப்பு:1978 பிறப்புகள்
பகுப்பு:வாழும் மக்கள்
பகுப்பு:இந்திய நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்கு மக்கள்
பகுப்பு:மலையாளத் திரைப்பட நடிகைகள்
பகுப்பு:தெலுங்கு நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:1976 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பார்பரா மோரி

**பார்பரா மோரி ஓச்சோவா** (Bárbara Mori Ochoa (பிறப்பு 2 பிப்ரவரி 1978) உருகுவேயில் பிறந்த மெக்சிகன் நடிகை, வடிவழகி, தயாரிப்பாளர், எழுத்தாளர் ஆவார். அனைத்துக் காலத்திற்குமான சிறந்த தொலைக்காட்சித் தொடர்களில் ஒன்றான 2004 ஆம் ஆண்டு வெளியான ரூபி தொடரில் நடித்ததற்காக இவர் பரவலாக அறியப்படுகிறார். 2005 முதல், *மை பிரதர்ஸ் வைஃப்* (2005) *வயலான்செலோ* (2008) கில்லர்மோ டெல் டோரோ தயாரித்த *இன்சிக்னிபிகண்ட் திங்ஸ், கைட்ஸ் (2010) கான்டின்ஃப்ளாஸ் (2014), ட்ரென்டோனா, சோல்டெரா ஒய் ஃபாண்டாஸ்டிகா (2016)* போன்ற பல ஹாலிவுட் ,  பாலிவுட் படங்களில் முன்னணிக் கதாபாத்திரத்தில் நடித்தார்.

மோரி 1992- ஆம் ஆண்டில் தனது 14- ஆம் வயதில் ஒரு  வடிவழகியாகத்  தனது தொழில் வாழ்க்கையைத் தொடங்கினார், பின்னர், 1997-ஆம் ஆண்டில் *சுமாஷ் டிவி-ஹிட் மிராடா டி முஜரில் டிவி அஸ்டெக்காவுடன்* இணைந்து நடித்தபோது இவர் ஒரு நடிகையானார், பின்னர், *அசுல் டெக்கீலா* (1998) என்ற தொலைக்காட்சித் தொடரில் நடித்தார். எல்லா காலத்திற்குமான மிக அழகான மெக்சிகன் நடிகைகளில் ஒருவராக இவர் பல பட்டியல்களில் இடம்பெற்றுளார்.

## வாழ்க்கை மற்றும் தொழில்
மோரி உருகுவேயில் பிறந்தார். இவரது தந்தைவழி தாத்தா சப்பானியராவார் . இவரின் தாயார் லெபனான் வம்சாவளியைச் சேர்ந்தவர். இவருக்கு நடிகை கென்யா மோரி மற்றும் கின்டாரோ மோரி என்ற இரண்டு உடன்பிறப்புகள் உள்ளனர். மோரி தனது ஆரம்ப குழந்தைப் பருவத்தின் போது மெக்சிகோவிலும் உருகுவேவிலும் வாழ்ந்தார், இறுதியாக தனது பன்னிரண்டாவது வயதில் மெக்சிகோ நகரில் குடியேறினார்.

### துவக்க காலங்களில் (1992-1997)
ஒரு நாள், தனது பதினான்காவது வயதில் பணிப்பெண்ணாக பணிபுரிந்தபோது, ஆடை வடிவமைப்பாளர் மார்கோஸ் டோலிடோ இவரை ஒரு  வடிவகியாகப் பணியாற்ற அழைத்தார்.  தனது பதினேழாவது வயதில் தனது உறவினர்களுடன் வாழச் சென்றார். பத்தொன்பதாம் வயதில், நடிகர் செர்ஜியோ மேயரைச் சந்தித்தார். இவர்களுக்கு  1998 இல் செர்ஜியோ எனும் ஆண் குழந்தை பிறந்தது. இருப்பினும், இவர்கள் திருமணம் செய்து கொள்ளவில்லை.

### வணிக ரீதியான வெற்றி (1998-2003)
1998 ஆம் ஆண்டில், மோரி முன்னணிக் கதாப்பாத்திரத்தினை *அசுல் டெக்கீலா* என்ற தொடரில் மாரிசியோ ஓச்மானுடன் இணைந்து நடித்தார். ஓர் ஆண்டு கழித்து, பெருவியன் நடிகர் கிறிஸ்டியன் மேயருடன் மியாமியில் மீ மூரோ போர் டி என்ற தொடரைப் படமாக்கினார். பின்னர், *டெலிமண்டோ டெலீனோவெலா அமோர் டெஸ்கராடோ* உட்பட பல்வேறு தொலைக்காட்சித் தொடர்களில் நடித்தார்.

## தனிப்பட்ட வாழ்க்கை
1996 ஆம் ஆண்டில், நடிகர் செர்ஜியோ மேயருடன் வாழத் தொடங்கினார், இவர்களுக்கு 1998 இல் செர்ஜியோ மேயர் மோரி என்ற மகன் பிறந்தார். சிறிது காலத்திற்குப் பிறகு இந்த இணை பிரிந்தது. 2016 ஆம் ஆண்டில் இவர் நடிகை ஸ்டீபனி சிக்மேனின் சகோதரர் அடிப்பந்தாட்ட வீரர் கென்னத் ரே சிக்மேனை மணந்தார். இந்த இணை  2017 இல் திருமண முறிவு பெற்றது.

மோரியின் மகனுக்கு நவம்பர் 2016 இல் ஒரு மகள் பிறந்தார் இதனால் இவர்  38 வயதில் பாட்டியானார்.

## விருதுகள் மற்றும் பரிந்துரைகள்

### ஏரியல் விருதுகள்

### தொலைக்காட்சித் தொடர்கள்
thumb|பார்பரா மோரி

### பிரீமியோஸ் ஜுவென்டுட்

## மேற்கோள்கள்


## வெளியிணைப்புகள்

* 
* Biography in Spanish at esmas.com
* 

பகுப்பு:வாழும் மக்கள்
பகுப்பு:1978 பிறப்புகள்
பகுப்பு:மெக்சிகன் திரைப்பட நடிகைகள்
ஒயாசிஸ் ஆஃப் தி சீஸ்

**ஒயாசிஸ் ஆஃப் தி சீஸ்** (*MS Oasis of the Seas*) உலகிலேயே மிகப்பெரிய பயணிகள் கப்பல் ஆகும். இது பின்லாந்து நாட்டில் உள்ள தூர்கு தளத்தில் கட்டப்பட்டது. 360 மீட்டர் நீளமும் 16 அடுக்கு மாடிகளையும் கொண்டது. 2700 அறைகளை கொண்டுள்ளது. இதில் ஓரே சமத்தில் 6,300 பேர் பயணம் செய்யலாம். 2100 பேர் இக்கப்பலில் பணிபுரிகின்றனர். இது ரூ.7500 கோடி செலவில் கட்டப்பட்டது. இதில், 7 நீச்சல் குளங்கள், கைப்பந்து, கூடைப் ந்து, விளையாட்டு மைதானங் களும் உள்ளன. இளைஞர்கள் மற்றும் குழந்தைகள் பொழுது போக்க கூடிய பூங்காக்கள், கேளிக்கை விடுதிகள் உள்ளன.

## சிறப்புகள்
கப்பல்களிலேயே பிரமாண்டத்திற்கு குறைவில்லாத கப்பல் இதுதான். இதன் எடை 2 லட்சத்து 25 ஆயிரம் டன்கள் கொண்டது. இதன் உள்ளே 150 மைல்கள் பைப்புகள் பொருத்தப்பட்டுள்ளது. இதன் மின்சார தேவைக்காக 3 ஆயிரத்து 300 மைல்கள் ஒயர்கள் பொருத்தப்பட்டுள்ளது. பயணம் ஒன்றின் போது 6,300 பேர் பயணிக்கும்படி வடிவமைக்கப்பட்டுள்ளது.
இக்கப்பலில் பதினாறு மாடிகள் உள்ளன மற்றும் இதில் 7 சிறிய நகரங்கள், 11 விடுதிகள், ஒரே நேரத்தில் 780 பேர் அமரக்கூடிய கலை அரங்கமும் உள்ளது. குழந்தைகள் விளையாட திடலும், கைப்பந்து மைதானமும், மற்றும் கோல்ஃப் மைதானமும் கொண்டு ஒரு சிறிய தீவு போல் காட்சி அளிக்கிறது.

## மேற்கோள்

## வெளி இணைப்புகள்

* ''ஒயாசிஸ் ஆஃப் தி சீஸ்'' அத்காரபூர்வ இணையத்தளம் 
* ''ஒயாசிஸ் ஆஃப் தி சீஸ்'' at RoyalCaribbean.com

பகுப்பு:உல்லாசக் கடற்பயணக் கப்பல்கள்
கலைஞர் தொலைக்காட்சி

**கலைஞர் தொலைக்காட்சி** (*Kalaignar TV*) என்பது இந்திய மாநிலமான தமிழகத்திலிருந்து தேனாம்பேட்டை சென்னையை தலைமையிடமாகக் கொண்டு இயங்கும் 24 மணி நேரப் பொழுதுபோக்கு நிகழ்ச்சிகளை ஒளிபரப்பும் தமிழ்த் தொலைக்காட்சி அலைவரிசை ஆகும். இந்த தொலைக்காட்சி செப்டம்பர் 15, 2007 அன்று தனது ஒளிபரப்பைத் துவக்கியது.

## வரலாறு
சன் தொலைக்காட்சிக் குழுமத்தின் மாறன் சகோதரர்களுடன் இடையில் ஏற்பட்டப் பிணக்குக் காரணமாக, தமிழக முதல்வரும் திமுக தலைவருமான கலைஞர் மு.கருணாநிதி குடும்பத்தினர், கலைஞர் பெயரிலேயே ஒரு தொலைக்காட்சி அலைவரிசையை, அண்ணா பிறந்த நாளான 15 செப்டம்பர் 2007 அன்று துவங்கினர்.

தற்போது இரு குடும்பத்தார்க்கும் சமரசம் ஏற்பட்டுவிட்டபோதிலும், தனி நிறுவனமாக தொடர்ந்து வெற்றிகரமாக இயங்கி வருகிறது. தனது பிரபலமான பொழுதுபோக்கு நிகழ்ச்சிகள் மூலம் சன் தொலைக்காட்சிக்கு அடுத்தபடியாக 2007ஆம் ஆண்டு முதல் 2012 வரை தொடர்ந்து இரண்டாவது இடத்தில் இருந்து வந்தது.

## நிகழ்ச்சிகள்
இந்த தொலைக்காட்சியில் மானாட மயிலாட, மறக்க முடியுமா, தெற்கத்திப்பொண்ணு, நம்ம குடும்பம் போன்றவை பிரபலமான நிகழ்ச்சிகள் ஆகும்.
* 

## 2ஜி அலைக்கற்றை ஊழல் குற்றச்சாட்டு
கலைஞர் தொலைக்காட்சி நிறுவனத்தில் மு. கருணாநிதியின் மனைவி தயாளு அம்மாவுக்கு 60 சதவிகிதம் பங்குகளும் மகள் கனிமொழிக்கு 20 சதவிகிதம் பங்குகளும் கலைஞர் டிவியின் மேலாண் இயக்குநர் ஷ்ரத் குமாருக்கு 20 சதவிகித பங்குகளும் உள்ளன. இரண்டாம் தலைமுறை அலைக்கற்றை முறைகேட்டில் இலஞ்சமாகப் பெறப்பட்ட 200 கோடி ரூபாய் பல நிறுவனங்கள் மூலமாக கலைஞர் தொலைக்காட்சிக்கு அனுப்பப்பட்டுள்ளதாக நடுவண் புலனாய்வுச் செயலகம் தனது குற்றப்பத்திரிக்கையில் குற்றம் சாட்டியுள்ளது. இதனை கலைஞர் தொலைக்காட்சி மறுத்துள்ளது.

## கலைஞர் தொலைக்காட்சி அலைவரிசைகள்
கலைஞர் தொலைக்காட்சி நிறுவனத்தின் கீழ் ஒளிபரப்பாகும் தொலைக்காட்சி அலைவரிசைகள்:

## மேற்கோள்கள்

## வெளி இணைப்புகள்
* உத்தியோகபூர்வ வலைத்தளம்
* கலைஞர் தொலைக்காட்சி You Tube

பகுப்பு:2007 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:தொலைக்காட்சி நிலையங்கள் சென்னை
பகுப்பு:தமிழ் மகிழ்கலை தொலைக்காட்சி அலைவரிசைகள்
என் மகன்

**என் மகன்** என்ற தலைப்பில் பின்வரும் கட்டுரைகள் தமிழ் விக்கிபீடியாவில் உள்ளன. பொருத்தமான தலைப்பில் அழுத்துவதன் மூலம் அவ்வவ் கட்டுரைகளை அடையலாம்.

*என் மகன் (1945 திரைப்படம்)
*என் மகன் (1974 திரைப்படம்)

## மேலும் காண்க
*என் மகன் மகிழ்வன் (2018 திரைப்படம்)
*எம் மகன் (2006 திரைப்படம்)
*என் மகள் (1954 திரைப்படம்)
சுத்தசாவேரி

**சுத்தசாவேரி** இராகம் கருநாடக இசையில் பயன்படும் இராகங்களில் ஒன்றாகும். இது 29வது மேளகர்த்தா இராகமாகிய "பாண" என்றழைக்கப்படும் 5வது சக்கரத்தின் 5 வது இராகமாகிய தீரசங்கராபரணத்தின் ஜன்னிய இராகம் ஆகும்.

## இலக்கணம்
thumb|right|250px|சுத்தசாவேரி சுரங்கள் C யிலிருந்து தொடக்கம்

* இந்த இராகத்தில் ஷட்ஜம், சதுஸ்ருதி ரிஷபம்(ரி2), சுத்த மத்திமம்(ம1), பஞ்சமம், சதுஸ்ருதி தைவதம்(த2), ஆகிய சுரங்கள் வருகின்றன.

## இதர அம்சங்கள்

* காந்தாரம், நிஷாதம் என்னும் சுரங்கள் வர்ஜம், ஆதலால் இது ஒரு வர்ஜ இராகம் ஆகும்.
* இது ஒரு ஔடவ இராகம். உபாங்க இராகம்.
* இது ஒரு சுத்த கர்னாடக இராகம் ஆகும். 
* சர்வ ஸ்வர மூர்ச்சனாகார ஜன்ய ராகம். இவ்விராகம் மோகனத்தின் தைவத மூர்ச்சனையே ஆகும்.
* இதன் ரி, ம, ப, த சுரங்கள் கிரக பேதம் மூலம் முறையே உதயரவிச்சந்திரிக்கா, மோகனம், மத்தியமாவதி, இந்தோளம் ஆகியவற்றைக் கொடுக்கும்.

## உருப்படிகள்

## திரையிசையில் இவ்விராகம்
* *காதல் மயக்கம் ...* - புதுமைப்பெண்
* *கோயில் மணி ஓசை தன்னை ...* - கிழக்கே போகும் ரயில்
* *மலர்களில் ஆடும் இளமை புதுமையே ...* - கல்யாணராமன்
* *ராதா ராதா நீ எங்கே ...* - மீண்டும் கோகிலா

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

## மேற்கோள்கள்

## உசாத்துணைகள்
* Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
* B. Subba Rao, *Raganidhi*, The Music Academy, Madras, Published 1965, 4th reprint 1996

பகுப்பு:சங்கராபரணத்தின் ஜன்னிய இராகங்கள்
பருவப் பெயர்ச்சிக் காற்று

**பருவப்பெயர்ச்சிக் காற்று** (*monsoon*) என்பது நிலத்திற்கும் கடலிற்கும் இடையேயுள்ள வெப்பநிலை வேறுபாட்டினால் பருவந்தோறும் உருவாகும் காற்றுப்பெயர்ச்சி ஆகும். உலகின் பல பகுதிகளில் இது ஏற்பட்டாலும் அவற்றில் முதன்மையாகக் கருதப்படுவது ஆசிய பருவப்பெயர்ச்சியே. இது பருவந்தோறும் மழையைக் கொணர்வதால் **பருவமழை** எனவும் கூறப்படுகிறது. ஆரம்பத்தில் இது, அரபிக் கடல் மற்றும் இந்து சமுத்திரப் பகுதிகளில் வீசும் காற்றுகளைக் குறிக்கவே பயன்பட்டது. இந்தியாவுக்குத் தென்மேற்குப் பகுதியிலிருந்து வீசும்காற்று, தென்மேற்கு பருவப் பெயர்ச்சிக் காற்று (*south west monsoon*) என்றும், வங்காள விரிகுடாப் பகுதியிலிருந்து வீசும் காற்று, வடகிழக்குப் பருவமழை (*north east monsoon*)என்றும் குறிப்பிடப்படுகின்றது. இப்பருவப் பெயர்ச்சிக் காற்றுகள் இந்தியா, இலங்கை போன்ற நாடுகளுக்கு மழையைக் கொண்டு வருகின்றன. சில பகுதிகள் இரண்டு பருவப்பெயர்ச்சிக் காற்றுக் காலங்களின்போதும் மழையைப் பெற, தமிழ் நாட்டின் பல பகுதிகள், இலங்கையின் வடக்கு மற்றும் கிழக்குப் பகுதிகள் உள்ளிட்ட வேறு சில பகுதிகள் ஒரு பருவத்தில் மட்டுமே மழையைப் பெறுகின்றன.

## பருவமழை ஏற்படக் காரணம்
{| align="right"
|-
| style="vertical-align:top;" | 
சூரியனைப் பொறுத்து புவியின் சுழற்சியச்சு சாய்ந்திருப்பதனால் பருவப்பெயர்ச்சிக் காற்று (பருவக்காற்று) தூண்டப்படுகிறது. நிலமும் கடலும் கதிரவனின் கதிர்களுக்குட்டாலும் நிலம் வேகமாக சூடடைகிறது; நீரின் தன் வெப்ப ஏற்புத்திறன் அதிகம் ஆதலால், கடல் எளிதில் சூடடைவதில்லை. அதாவது, நிலத்திற்கு மேலுள்ள வளி அதிக வெப்பநிலையிலும் கடலின் மேலிருக்கும் வளி குறைந்த வெப்பநிலையிலும் காணப்படுகின்றன. இதுவே நிலத்தின் மேலிருக்கும் வளியழுத்தம் குறைவதற்கும் கடலின் மேல்பகுதி வளியழுத்தம் அதிகமாவதற்கும் காரணமாகின்றது. அதிகவழுத்தப் பகுதியிலிருந்து தாழ்வழுத்தப் பகுதிக்கு காற்று பெயர்கின்றது. இதுவே பருவக்காற்று உருவாகக் காரணமாகும்.

## முதன்மைக் கட்டுரைகள்
* தென்மேற்கு பருவப் பெயர்ச்சிக் காற்று
* வடகிழக்கு பருவப் பெயர்ச்சிக் காற்று
* இந்தியாவின் காலநிலை
* இலங்கையின் காலநிலை

## மேற்கோள்கள்


## வெளியிணைப்புகள்
:* செயற்கைக்கோள் படங்களுக்கு http://www.imd.ernet.in/section/satmet/dynamic/sector-ir.htm
:* இந்திய வானிலை ஆராய்ச்சித்துறை http://www.imd.gov.in/ 
:* மாவட்ட-வாரியாக மழையளவு http://www.imd.gov.in/section/hydro/distrainfall/tamilnadu.html

பகுப்பு:இந்தியப் பருவமழைக் காலங்கள்
பகுப்பு:காலநிலை
பகுப்பு:காற்று
அக்குபிரசர்

**அக்குபிரசர்** (அக்குபங்ஞ்சர்  மற்றும் அழுத்தம்) ஓர் *பரம்பரிய சீன மருத்துவ* முறையாகும். மாற்று மருத்துவமுறையான, மருந்தில்லா மருத்துவமான அக்குபிரசர் முறையில் உடலிலுள்ள சக்தி நாளங்களை தூண்டுவதன் மூலம் நோய்களுக்கு தீர்வு காணப்படுகிறது.இயற்கைத் தத்துவங்களை அடிப்படையாகக்கொண்டு  மெரிடியன்  என்ற உடலில் உள்ள முக்கியப்புள்ளிகளில்  அழுத்தம் தர  மக்கள் பயனடைகின்றனர். இதை சுஜோக் தெரப்பி என்றும்  அக்குபிரசர்  என்றும்  சொல்லலாம்.  விரல்கள், முழங்கை முதலியன கொண்டு குறிப்பிட்ட உடற்பகுதிகளில் அழுத்துவதன் மூலம் உடலின் இயற்கையான நோய் எதிர்ப்பு திறனை வெளிக்கொணருவதாகக் கூறப்படுகிறது.அக்குபங்ஞ்சர் முறையும் அதே புள்ளிகளையும் மெரிடியனையும்  பயன்படுத்துகிறது, ஆனால் ஊசிகளைக் கொண்டு குத்துவதன் மூலம் குருதி ஓட்டம் தூண்டப்பட்டு இயற்கை சக்திகளை உந்துகிறது. இவை உடற்பயிற்சிகள், மனத்தத்துவம் மற்றும் உடற் பிடித்து விடல் முறைகளை ஒருங்கிணைத்து நோய்களை தடுக்கவும் குணமாக்கவும் செய்கிறது. இதை  உலக சுகாதார நிறுவனம் அங்கீகாரம் செய்திருக்கிறது.இதனை ஆய்வகசோதனை செய்த கோக்ரேன் கொலாபரேசன் மற்றும் இதழாளர் பந்தோலியர் குறிப்பு இதனை சிறந்த குணமாக்கும் திறன் கொண்டதாக அறிந்துள்ளது.

## குறிப்புகள்


## வெளியிணைப்புகள்
*அக்குபிரசர் வலைத்தளம்
* அக்குபிரஷர்,ஆசிரியர்:  என். தம்மண்ண செட்டியார்,வெளியீடு: வன்னி விநாயகர் புத்தக நிலையம்,மதுரை - 625 001

பகுப்பு:மாற்று மருத்துவங்கள்
யுஎஸ்எஸ் நிமிட்ஸ்

**யுஎஸ்எஸ் நிமிட்ஸ்** (USS *Nimitz* (CVN-68)) உலகில் உள்ள மிகப் பிரமாண்டமான அணு சக்தி போர்க் கப்பல்களில் ஒன்று. 1975 ஆம் ஆண்டு செயல்படத் தொடங்கிய இந்தக் கப்பல் 4.5 ஏக்கர் பரப்பளவு கொண்ட விமானம் தாங்கிக் கப்பல் ஆகும்.

இந்தக் கப்பலில் 75 விமானங்களை நிறுத்தி வைக்க முடியும். மணிக்கு 30 கடல் மைல் வேகத்தில் இந்தக் கப்பல் பயணிக்கும். கடந்த 2003 ஆம் ஆண்டு ஏப்ரல் மாதம் நடந்த [ஈராக்]] போரின்போது இந்தக் கப்பலிலிருந்துதான் அமெரிக்க விமானங்கள் ஈராக்கைத் தாக்கி வந்தன. இந்தக் கப்பலில் 2 அணு உலைகள் உள்ளன. அணு சக்தியின் மூலம் இந்தக் கப்பல் இயங்குகிறது.

thumb|left|Monitor showing data about USS Nimitz

இந்த கப்பல் 4 1/2 ஏக்கர் பரப்பளவு கொண்டது. 1092 அடி நீளம், 252 அடி அகலம் உள்ளது. 23 மாடிகள் அமைக்கப்பட்டுள்ளன. இதில் 65 போர் விமானங்கள் உள்ளன. இவற்றுடன் வீரர்கள் பயணம் செய்யும் விமானம், ஆபத்து நேரத்தில் மீட்பு பணிகளில் ஈடுபடும் விமானம், ஹெலிகாப்டர் ஆகியவையும் உள்ளன. 30 வினாடியில் ஒரு விமானம் கப்பலில் இருந்து புறப்படும் அளவுக்கு வசதி உள்ளது.

1975-ம் ஆண்டு மே 3-ந் தேதி இந்த கப்பல் கட்டி முடிக் கப்பட்டு பயன்பாட்டுக்கு வந்தது. நிமிட்ஸ் கப்பலை உருவாக்க ஆன செலவு ரூ. 18,000 கோடி. 32 வருடமாக பணியில் இருக்கிறது. 2-ம் உலகப் போரில் அமெரிக்காவின் பசிபிக் கடல் பகுதி ராணுவ கமாண்டராக இருந்து பெரும் சாதனை புரிந்த ஜெஸ்டர் நிமிட்ஸ் பெயர் இந்த கப்ப லுக்கு சூட்டப்பட்டது.

கப்பலில் 53 படுக்கைகள் கொண்ட ஆஸ்பத்திரி உள் ளது. அதில் 6 டாக்டர்கள் பணி யாற்றுகிறார்கள். தனியாக 5 பல் டாக்டர்களும் இருக்கின்றனர். இதில் முகமது கமிஸ் என்ற இந்திய வம்சாவளி டாக்டரும் பணியாற்றுகிறார்.

கடல் நீரை நல்ல நீராக மாற்றி பயன்படுத்த அதற்கான தனி தொழிற்கூடம் உள்ளது. இவற்றின் மூலம் தினமும் 4 லட்சம் காலன் நல்ல தண்ணீர் உற்பத்தி செய்யப்படுகிறது. இவை வீரர்களின் தேவைக் கும் மற்ற பணிகளுக்கும் பயன் படுத்தப்படுகிறது.

உணவு பொருட்களை 70 நாட்கள் வரை கெடாமல் பாதுகாக்கும் குளிர்சாதன வசதிகளும் உள்ளன.

கப்பலிலேயே தனி தபால் நிலையம் உள்ளது. ஆண்டுக்கு 10 லட்சம் கடிதங்களை இது கையாள்கிறது. தினமும் தபால் நிலைய கடிதங்களை பட்டுவாடா செய்யும். இதற்காக தினமும் வேறு கப்பல்கள் மூலமாகவோ அல்லது விமானங்கள் மூலமாகவோ இங்கு கடிதங்கள் கொண்டு வரப்படும்.

வெவ்வேறு மதங்களை சேர்ந்தவர்களும் வழிபாடு நடத்துவதற்காக 3 வழிபாட்டு தலங்களும் கப்பலில் உள் ளன.

கப்பலில் தேவைக்கு மேல் 50 சதவீதம் ஆயுதங்களை வைத்து கொள்ளவும், விமா னங்களுக்கு தேவையான 2 மடங்கு எரி பொருளை சேமித்து வைக்கவும் வசதி உள்ளது. விமானங்களை உள் பகுதிக்குள் கொண்டு சென்று பழுது பார்க்கும் தனி ஒர்க்ஷாப் உள்ளது.

தனி உணவு கூடம், மாநாட்டு அறை, பொழுது போக்கு கூடம் என அனைத்து வசதிகளும் உள்ளன. மொத்தத் தில் ஒரு சிறிய நகரத்தில் உள்ள அத்தனை வசதிகளும் உள்ளன. இந்த கப்பலை மிதக்கும் நகரம் என்று அழைக்கின்றனர்.

பகுப்பு:போர்க் கப்பல்கள்
2012 நிகழ்வு

[thumb|266x266px|[மாயா நாட்காட்டியில் ஓர் நாளின் கல்வெட்டு]]
**2012 நிகழ்வு** (*2012 phenonenon*) உலகின் பேரழிவு அல்லது பெரும் மாற்றம் 2012ஆம் ஆண்டில் நிகழலாம் என நிலவும் நம்பிக்கைகளையும் கருத்துக்களையும் குறிக்கிறது. இந்த சோதிடங்கள் முதன்மையாக மாயா நாட்காட்டியில் 5,125 ஆண்டுகள் கழித்து திசம்பர் 21 அல்லது 23,2012ஆம் ஆண்டில் முடிவதைக் கொண்டு எழுந்துள்ளன.மெக்சிகோ பகுதியில் வாழ்ந்திருந்த மாயா நாகரீகத்தில் உலகம் துவங்கியதாக அவர்கள் கருதிய நாளிலிருந்து *தொடர்ந்த நாட்காட்டி முறை* (Long Count calendar) கடைபிடிக்கப்பட்டது.  இதனைக் கொண்டு தொன்மவியல் வானிலையாளர்கள்,மத பொழிப்புரையாளர்கள், எண்கணிதவியலாளர்கள் மற்றும் புறப்புவி ஆய்வாளர்கள் என ஒவ்வொருவரும் ஒரு நம்பிக்கை அல்லது கருத்தை பரப்பி  வருகின்றனர்.

புதிய காலம் விரிவுரையாளர்கள் பேரழிவு ஏற்படும் என்பதை மறுத்து அந்த நாளில் நேர்மறையான மாற்றம் நிகழலாம் எனவும் 2012 புதிய சகாப்தத்தின் துவக்கம் என்றும் கொள்கை வகுக்கின்றனர். இத்தகைய எண்ணங்களும் கருத்துக்களும் பல புத்தகங்கள்,தொலைக்காட்சி விவரணப்படங்கள்,இணைய தளங்கள் மூலம் உலகெங்கும் பரவியுள்ளது.

மாயா ஆராய்ச்சியாளர்கள் மாயா நாட்காட்டி 2012இல் முடிகிறது என்பது மாயா வரலாற்றை தவறாக கணிக்கிறது என்று வாதிக்கிறார்கள். இன்றைய மாயாவினருக்கு, 2012 முற்றிலும் தொடர்பில்லாதது, பழைமைவாதிகளுக்கு இதனைக் குறித்த மூல செய்திகளோ கிடைப்பதில்லை அல்லது முரண்பட்டுள்ளது.இதனால் அவர்களிடையே இந்த நாளைக்குறித்த ஓர் பரவலான இணக்கமான புரிதல் இல்லை.
2012ஆம் ஆண்டு உலகின் பேரழிவுக்கான காரணங்களாக பகுதி அறிவியலாளர்கள் கூற்றுக்களை (கருங்குழி ஒருங்கிணைப்பு,தடுமாறும் கிரகமொன்று புவி மீது மோதல்,துருவங்கள் மாற்றங்கள்,சூரியனின் தீப்பிழம்புகள்) அறிவியல் வல்லுனர்கள் மறுத்துள்ளனர்.பெரும்பாலானவை அடிப்படை இயல்பியல் விதிகளுக்குப் புறம்பானவை.

இந்த ஆண்டு பேரழிவு நிகழுமென அச்சமடைந்துள்ள பொதுமக்களின் நம்பிக்கையின் பேரில் ரோலாண்டு எம்மெரிக் இயக்கத்தில் 2012(திரைப்படம்) வெளியாகியுள்ளது.மக்களிடையே விழிப்புணர்ச்சியை ஊட்டுவதாக இல்லாத *மனிதம் தொடர்ச்சி கழகம்* மூலம் இந்நிறுவனத்தால் வெளியிடப்பட்ட விளம்பர நிகழ்படம் அறிவியலாளர்களாலும் பகுத்தறிவாளர்களாலும் பெரிதும் விமரிசிக்கப் பட்டது.

## மேற்கோள்கள்


## உசாத்துணைகள்
* 
* 
* 
* 

## மேலும் படிக்க
* பூமி 2012 டிசம்பர் 21 இல் முடிவுக்கு??? 
* 
* 
* 
* 

## புற இணைப்புகள்
* டிசம்பர்21-2012க்கான இணையதளம்
* பூமி 2012 டிசம்பர் 21 இல் முடிவுக்கு??? 
* 2012hoax.org : scientists and amateur astronomers on the 2012 hoax.
* The History Channel, 2012 program listings and video clips.
* 2012 Articles, Books and Websites Compiled by *TheCityEdition.com*
* Archaeoastronomy, Information on equinoxes, precession and other concepts.
* List of links to articles about 2012 compiled by FAMSI (the Foundation for the Advancement of Mesoamerican Studies, Inc)

பகுப்பு:பரப்புரை
பகுப்பு:2012 நிகழ்வுகள்
சிப்பி

**சிப்பி** என்பது நன்னீர் மற்றும் கடல்நீர் ஆகிய இரண்டிலும் காணப்படும் இருவோட்டுடலி வகுப்பைச் சேர்ந்த குடும்பம் ஆகும். இவற்றில் நூற்றுக்கும் மேற்பட்ட வகைகள் இருக்கின்றன. 2.5 செ.மீ., முதல் ஒரு மீட்டர் வரை வளரக்கூடியவை. சிப்பிகளின் ஓடு இரு பகுதிகளானது. இரு பகுதிகளும் ஓரத்தில் ஓரிடத்தில் ஒன்றோடு ஒன்று இணைக்கப்பட்டிருக்கின்றன. பெரும்பாலும் அதன் ஓடுகள் திறந்தே இருக்கும். நீரில் இருக்கும் ஆக்சிஜனை உள்ளிழுத்துக் கொள்கிறது சிப்பி. அதன் பருவ காலத்தில் கோடிக்கணக்கான முட்டைகளை இட்டுத் தள்ளும்.

முட்டையை விட்டு வெளியே வரும்போது சிப்பிக்கு ஓடு இருக்காது. அப்போது அதன் உருவம் ஒரு ஊசி முனை அளவே இருக்கும். ஒரு நாள் கழித்தே அதற்கு ஓடு உண்டாகிறது.

இரண்டு வாரங்களில் நீந்த தொடங்கும். ஐந்து ஆண்டுகளில் முழு வளர்ச்சி அடையும். மிக நல்ல முத்துக்கள் பாரசீக வளைகுடாவில் தான் கிடைக்கிறது. அரேபியர்கள் கடலில் மூழ்கி முத்து குளிப்பதையே முக்கிய தொழிலாக கொண்டிருக்கின்றனர். சிவப்பு, மஞ்சள், நீலம் ஆகிய நிறங்களிலும் முத்துக்கள் கிடைக்கின்றன.

## உணவாக
சிப்பிகள் உலகின் பல பகுதி மக்களால் விரும்பி உண்ணப்படும் உணவாகும். இதில் புரதச்சத்தும் குறைந்த  கொழுப்பும் உள்ளதால் உடல்நலனுக்கு ஏற்றது. 

## மேற்கோள்கள்

பகுப்பு:நீர்வாழ் உயிரினங்கள்
வேரிமண்டலம்

right|thumb|250 px
தாவர வேர் மற்றும் அதன் வேர்நீரின் (Root exudate) தாக்கத்திற்குரிய சுற்றியுள்ள மண் பகுதியும், **வேரிமண்டலம்** (Rhizosphere) எனப்படும். இந்த பகுதியில்தான், முக்கிய சத்துகளின் சுழற்சியும் (Nutrient cycling), பல நன்செய் மற்றும் புன்செய் நுண்ணுயிரிகளின் உறவாடலும் (Symbiosis & Pathogenesis) நிகழ்கின்றன.

## சுரப்புகள்
தாவரங்கள் வேரிமண்டலத்தில் ஒன்றியவாழிச் செயற்பாடுகளுக்காகப் பல சுரப்புகளைச் சுரக்கின்றன.  மைக்கோரைஸா பூஞ்சை மூலம் சுரக்கப்படும் சிறிங்கொலக்டோன் வித்திகள் முளைப்பதைத் தூண்டுவதுடன் அவை வேருடன் குழுமமாக வாழ்வதை ஏற்படுத்துகின்றது.

பகுப்பு:தாவரவியல்
மின் தொலைக்காட்சி

**மின் தொலைக்காட்சி**, இந்திய மாநிலமான தமிழகத்திலிருந்து, வாடிபட்டி, மதுரையை  தலைமையிடமாகக் கொண்டு இயங்கும் 24 மணி நேரப் பொழுதுபோக்கு நிகழ்ச்சிகளை ஒளிபரப்பும் தமிழ் இணையதள தொலைக்காட்சி அலைவரிசை ஆகும். நிர்வாக அலுவலகத்தை சென்னையில் அமைத்துள்ள மின் தொலைக்காட்சி, மேப்-இந்தியா நெட்வொர்க்ஸ்  குழுமத்தின் கீழ் இயங்கும் ஒரு தமிழ் இணையதள தொலைக்காட்சி நிறுவனமாகும். கட்சி சார்பற்று பொதுமக்களின் ஆதரவில் இயங்கும் இந்த இணையதள தொலைக்காட்சி  சமுதாய உணர்வு கொண்ட நிகழ்ச்சிகளைத் தமிழ் மக்களுக்கு வழங்குவதை நோக்கமாகக் கொண்டுள்ளது. வெறும் பொழுது போக்கு என்பதையும் தாண்டி தமிழகத்தின் பாரம்பரிய கலைகளையும் பண்பாட்டையும் காத்து நேயர்களுக்கு பயனுள்ள நிகழ்ச்சிகளை வழங்கவேண்டும் என்ற நோக்கத்தை இந்த மின் இணையதள தொலைக்காட்சி முன்வைத்துள்ளது.

மின் தொலைக்காட்சி தமிழர் திருநாளாம் தை திங்கள் முதல் தரணியெங்கும் தனது ஒளிபரப்பைத் துவக்க உள்ளது

மின் தொலைக்காட்சி இது ஒரு மேப்-இந்தியா நெட்வொர்க்ஸ் குழுமத்தின் ஓர் அங்கம்.

## வெளி இணைப்புகள்
* www.mintv.in மின் தொலைக்காட்சி 

பகுப்பு:தமிழ்த் தொலைக்காட்சிச் சேவைகள்
பகுப்பு:தமிழ் மகிழ்கலை தொலைக்காட்சி அலைவரிசைகள்
பகுப்பு:தொலைக்காட்சி நிலையங்கள் சென்னை
நம்பிக்கையற்றோர்

**நம்பிக்கையற்றோர்** அல்லது அசுவாசிகள் என்பது சமயத்தில் நம்பிக்கையற்றவர்களைக் குறிக்கும் சொல் ஆகும்.  ஆங்கில சொல்லான infidel இணையாக இது பயன்படுத்தப்படுகிறது.  குறிப்பாக கிறித்தவம், இசுலாம், யூதம் ஆகிய சமயங்களில் நம்பிக்கையற்றோரை எப்படி நடத்த வேண்டும் என்று கூறப்படுகிறது.

## மேற்கோள்கள்

பகுப்பு:சமயம்
பகுப்பு:சமயமின்மை
காட்டுமிராண்டி

**காட்டுமிராண்டி** என்பது நாகரிகம் அற்றவர் என்று கருதும் ஒருவரைக் குறிக்கும் சொல். இச்சொல் ஒரு நாட்டினரையோ, இனத்தையோ, பழங்குடியினரையோ பொதுப்படையாகக் குறிக்கவும் பயன்படுத்துவது உண்டு. இது நகர நாகரிகத்தினரின் நோக்கு ஆகும். கொடூரமான, எதற்கும் சண்டைபோடுகிற, பிறர் உணர்வுகளைப் புரிந்துகொள்ளாத ஒருவரையும் *காட்டுமிராண்டி* என உருவகப்படுத்திக் கூறுவது உண்டு.

தமிழில் *காட்டுமிராண்டி* என்னும் சொல் *barbarian* என்னும் ஆங்கிலச் சொல்லுக்கு இணையான பொருள் கொண்டதாகப் பயன்படுகிறது. குறித்த ஆங்கிலச் சொல் கிரேக்க மொழியில் "கிரேக்கர் அல்லாதவர்" என்னும் பொருள் தருகின்ற *βάρβαρος (barbaros)* என்னும் சொல்லின் அடியாகப் பிறந்தது. அக்காலத்தில் கிரேக்கர்கள் நாகரிகம் உள்ளவர்களாகக் கருதப்பட்டதால் ஏனையோர் நாகரிகம் அற்றவர்கள் என்ற கருத்துரு ஏற்பட்டிருக்கலாம். ஆனால், கிரேக்கரின் நகர அரசுகள் ஒன்றுடன் ஒன்று போர் புரிந்தபோது ஒரு பகுதியினரை மற்றவர் காட்டுமிராண்டிகளாகக் குறிப்பிட்டுக்கொண்டனர். நவீனகாலத் தொடக்கத்திலும் அதற்குப் பின்னர் சிறிது காலமும் துருக்கியரை இழிவாகக் குறிப்பிடுவதற்குக் கிரேக்கர் இச்சொல்லைப் பயன்படுத்தினர்.

உரோமர்கள் பல்வேறு யேர்மானிய குழுக்களை, settled Gauls, ஹன் இனத்தவரை காட்டுமிராண்டிகளாக கருதினர்.

## சொற்பிறப்பு
சென்னைப் பல்கலைக்கழகத் தமிழ்ப் பேரகராதி, *காட்டுமிராண்டி* என்னும் சொல்லுக்கு நேரடியான பொருள் எதையும் தரவில்லை. ஆனால் *மிருகாண்டி* என்னும் சொல்லுக்குக் *காட்டுமிராண்டி* எனப் பொருள் தந்துள்ளது. இந்த அகராதியின்படி *மிருகாண்டி* என்னும் சொல் *மிருகம் + ஆள்* என்னும் சொற்பிணைப்பினால் உருவானதாகத் தெரிகிறது. எனவே *காட்டுமிராண்டி* என்னும் சொல் "காட்டு விலங்குகளின் தன்மைகளைக் கொண்ட ஆள்" என்ற நேரடிப் பொருள் தருவதாகக் கொள்ள முடியும்.

## குறிப்புகள்

பகுப்பு:வரலாறு